《湖山十咏》
宋代·王希吕

石罅微泉咽浅沙，沙头细草换年华。
疏篱酒旆管春事，倚马短檐梅著花。

作者简介：宿州人，字仲行，一作仲衡。孝宗乾道五年进士。为右正言，劾佞臣张说，声闻于遐迩。出知庐州，修葺城守，安集流散，兵民赖之。累官吏部尚书，求去，以端明殿学士知绍兴府，寻以言者落职。生性刚劲，居官廉洁，罢官后至赁僧舍以居。